Leiers weet nie wat ware demokrasie is | Nuus24
Artikels gelees: 268
Leiers weet nie wat ware demokrasie is
’n Land se demakratiese sukses word bepaal op grond van hoe minderhede behandel word. En dit is duidelik dat die ANC en sy geaffilieerde groepe soos Cosatu en die SAKP geen benul het van demokrasie nie. Pres. Jacob Zuma se uitlatings in die parlement verlede week oor minderheidsgroepe wat minder regte as die oorgrote meerderheid het, is ’n uitstekende bewys dat selfs die leiers van die land geen benul het oor wat ware demokrasie is nie.Dit is ongelukkig so dat ons wat in hierdie minderheid is, eintlik die meeste bydra tot die land se groei en die oorgrote meerderheid met ons belastinggeld dra. Maar ons is nie goed genoeg om erken te word in ’n land waarvan ons ook deel is, gebou het en steeds dra nie.Die ANC en sy trawante raak al hoe meer regs en die smag na algehele krag en mag verblind hul tot die ware probleme waardeur ons land in die gesig gestaar word. Word Gepubliseer!